cyanic-selkie/wikianc huggingface dataset:
Aritmeettinen funktio
Aritmeettinen funktio eli lukuteoreettinen funktio on kuvaus, joka on määritelty luonnollisille luvuille ja joka saa arvoksi kompleksilukuja. Aritmeettiset funktiot liittyvät lähinnä lukuteoriaan ja laskettavuuden teoriaan.
Aritmeettisia funktioita tutkitaan paljon Bellin sarjojen avulla. Funktiojoukkoa voidaan käsitellä myös kommutatiivisena renkaana kahteen joukossa määriteltyyn operaatioon nähden. Funktiojoukon tärkeimmät osajoukot ovat additiiviset ja multiplikatiiviset funktiot.
Matemaattisia määritelmiä
Formaalisti aritmeettiset funktiot määritellään seuraavasti: missä \mathbb{N} tarkoittaa luonnollisten lukujen joukkoa ja \mathbb{C} kompleksilukujen joukkoa.
Aritmeettiset funktiot muodostavat joukon, jonka keskuudessa voidaan määritellä erilaisia binäärioperaatioita. Nämä operaatiot siis muodostavat kahdesta joukon funktiosta uuden funktion. Keskeisiä operaatioita ovat seuraavat:
Näissä f ja g ovat aritmeettisia funktioita ja n on positiivinen kokonaisluku. Merkintä d|n tarkoittaa, että n on jaollinen d:llä.
Funktiojoukon algebrallinen rakenne
Aritmeettisten funktioiden joukko \mathcal{A} muodostaa yllä määriteltyjen summan ja Dirichlet'n tulon kanssa kommutatiivisen renkaan. Tämän renkaan nolla- ja ykkösalkiot ovat aritmeettiset funktiot f_0 ja E_0, jotka määritellään seuraavasti:
ei ole kunta, sillä kaikille funktiojoukon funktioille ei löydy käänteisfunktiota Dirichlet'n tulon suhteen. Käänteisfunktio on vain sellaisilla aritmeettisilla funktioilla, joilla f(1) \ne 0.
Esimerkkejä
Aritmeettisia funktioita ovat esimerkiksi seuraavat:
Kotikymppi
Kotikymppi oli Kemijärvellä, Pelkosenniemellä, Sallassa, Savukoskella, Luostolla ja Posiolla ilmestyvä ilmaisjakelulehti. Se ilmestyi torstaisin ja sen jakelulevikki oli parhaimmillaan 10 000 kappaletta. 9. elokuuta 2007 lähtien myös lehden internetversio oli saatavilla lehden kotisivuilla. Kotikymppi yhdistyi Koillis-Lappi-lehteen 2010-luvun alussa.
Kiinalainen horoskooppi
thumb|12 eläintä, Qingyanggong-temppeli, Chengdu, Sichuan, Kiina Kiinalainen horoskooppi on termi, jota käytetään 12 eläimeen perustuvasta kiinalaisen astrologian haarasta. Se on varsinaisten astrologisten menetelmien rinnalla elävä kansanomainen selitysmalli, joka käyttää eläinten ominaisuuksia ihmisten luonnehtimiseen.
Sanan horoskooppi (kreik. hora ’tunti’, skopos ’seuranta’) käyttäminen kiinalaisen astrologian yhteydessä on teknisesti väärin, koska se tarkoittaa länsimaista taivaankappaleiden sijaintia kuvaavaa karttaa tutkittavalla hetkellä. Koska termi on vakiintunut populääriastrologian sanastoon, sitä voidaan käyttää eläintulkinnoista. Kiinalaiset astrologit ovat ottaneet mallia länsimaisista horoskooppimarkkinoista. Nykyään länsimaisia horoskooppeja mukailevia eläinhoroskooppeja julkaistaan eri medioissa.
Alkuperä
Vanhimmat tunnetut viittaukset eläinnimitysten käyttöön ovat ajalta 200–300 eaa., mutta niissä eläimistö on osittain erilainen ja niillä kuvataan rikollisten ominaisuuksia.
Nykyään tunnettu eläimistö ja niiden järjestys on hyvin samankaltainen turkkilais-mongolialaisten kansojen vastaavan järjestelmän kanssa. On luultavaa, että eläinjärjestelmä on lainaa Keski-Aasian kansoilta. Vastaava kahdentoista eläimen sarja on ollut käytössä myös kreikkalais-egyptiläiseltä ajalta ja tunnetaan kreikkalaisperäisellä nimellä dodekaoros.
Tarina Buddhasta todistaa eläinmerkkien leviämisestä buddhalaisuuden siivellä, mutta ei niiden alkuperästä.
12 eläintä
thumb|250px|right|Kaikki 12 horoskooppieläintä [[Figuriini|figuriineina.]] 12 eläintä liitettiin ikivanhaan kiinalaiseen ajanlaskumerkistöön, maallisiin oksiin, joita on myös kaksitoista:
Kun vuosia, kuukausia, päiviä ja tunteja nimetään eläinten mukaan, se tehdään maallisten oksien kautta.
Jokaisella eläimellä on elementti ja yinyang-määre. Yin-merkki on passiivinen, feminiininen, pehmeä ja rauhallinen. Yang-merkki on aktiivinen, maskuliininen, kova ja liikkuva. Yin ja yang vaikuttavat osaltaan eläimen luonteeseen. Yin-merkkejä voidaan kuvailla introverteiksi ja yang-merkkejä ekstroverteiksi.
Nimien kääntämisestä
Muutaman eläimen kohdalla nähdään erilaisia käännöksiä:
牛 niú kattaa kaikki nautaeläimet. Sen voi kääntää lehmäksi tai sonniksi. Härkä on vakiintunut käännös suomessa. Lehmä olisi oikeampi käännös, koska kyseessä on yin-eläin. Myös käännöksiä puhveli ja vesipuhveli näkee. Vesipuhveli on kuitenkin eteläisemmän Kiinan eläin, jota Keski-Aasian paimentolaiset eivät tunteneet.
兔 tù on jänis. Usein näkee käytettävän kissaa jäniksen asemasta, mutta se ei ole alkuperäinen kiinalainen eläinmerkki.
羊 yáng tarkoittaa sekä vuohta että lammasta. Koska menetelmä on ilmeisesti peräisin Keski-Aasian paimentolaiskansoilta, joille vuohi oli lammasta vanhempi kotieläin, vuohi katsotaan tässä yhteydessä oikeammaksi käännökseksi.
雞 jī tarkoittaa kanaa ja kukkoa. Kukko on suomeen vakiintunut käännös. Kana olisi asianmukaisempi, koska kyseessä on yin-eläin.
豬 zhū tarkoittaa sikaa, emakkoa ja karjua. Sen näkee joskus käännettävän villisiaksi tai villikarjuksi. Kyseessä on kuitenkin yin-eläin, ihmisen kesyttämä kotieläin.
Lehmä, kana ja sika ovat hyötyeläimiä. Tässä suhteessa näistä eläimistä erityisesti lehmä ja kana naaraina ovat aina olleet tärkeämpi sukupuoli, joten on loogista olettaa, että alun perin on tarkoitettu juuri naaraita, vaikka sanat kattavat molemmat sukupuolet. Niille annettu yin-ominaisuus näyttää tukevan tätä tulkintaa.
Eläimet eri maissa
Vietnamissa härkä muuttui kotoperäiseksi vesipuhveliksi. Jäniksellä oli liian rivo merkitys, jotta sitä olisi haluttu käyttää ihmisiä kuvaamaan. Jäniksen tilalle otettiin kissa.
Japanissa sikaa kutsutaan villisiaksi.
Thaimaassa lohikäärme korvattiin nagalla.
Kazakstanissa kotilo korvasi lohikäärmeen ja leopardi tiikerin. Leopardia käyttivät turkkilais-mongolialaiset kansat.
Eläimen määrittäminen
Eläinhoroskoopin vuoden ja kuukauden eläimen määrittelyn perustana käytetään yleisimmin kiinalaista kuukalenteria, joka on tutuin jokapäiväisestä elämästä. Useat ammattiastrologit käyttävät aurinkokalenteria.
Vuosieläin
Vuosieläin katsotaan ihmisen syntymävuodesta muistaen, että vuosi alkaa helmikuussa.
Ennen vanhaan syntymävuosi oli tärkein tai ainoa ihmisen luonteen ja kohtalon kuvaamiseen käytetty tekijä. Se edustaa ihmisen julkista minää eli suhdetta yhteiskuntaan. Yksilön elämän todellinen merkitys tuli (ja tulee yhä Kaukoidässä) hänen asemastaan suuremman yhteisön osana. Yksi eläinmerkki toistuu 12 vuoden välein kun taas sama eläin ja sama elementti toistuvat 60 vuoden välein. Esim. yksi metallirotan vuosi on 1900 ja seuraava metallirotan vuosi on 1960. Vuosiluvun viimeinen numero kertoo elementin: 0 ja 1 = metalli. 2 ja 3 = vesi. 4 ja 5 = puu, 6 ja 7 = tuli. 8 ja 9 = maa.
Kuukausieläin
Kuukausimerkki määräytyy kiinalaisen syntymäkuukauden mukaan. Jos vuosieläin on katsottu kuukalenterin mukaan, on myös kuukausi katsottava kuukalenterin mukaan. Jos vuosieläin on määritetty aurinkokalenterin mukaan, pitää vastaavasti syntymäkuukautta määrittäessä käyttää aurinkokuukausia.
Kuukausieläin kertoo ihmisen suhteesta lähiympäristöön, tärkeimpänä oma perhe eli vanhemmat ja sisarukset. Se edustaa myös työuraa, joka yleensä määräytyi vanhempien työn mukaan.
Päiväeläin
Päivä kertoo ihmisestä yksilönä eli millainen hän kokee oikeasti olevansa verrattuna omaan julkisuuskuvaan (vuosi ja kuukausi). Päivä hallitsee myös henkilökohtaisia suhteita kuten avioliittoa.
Tuntieläin
Tuntimerkki saadaan syntymähetken kiinalaisesta tunnista. Kiinalainen tunti shichen (時辰 shíchén) vastaa kahta länsimaista tuntia, joten vuorokaudessa on 12 tuntia. Standardiajan mukainen syntymäaika pitää muuttaa paikalliseksi ajaksi. Jos syntymän aikaan on ollut käytössä kesäaika, viralliseen syntymätuntiin pitää lisätä yksi tunti. Jos syntymähetki on lähellä kahden tunnin rajaa, on hyvä käyttää tunnin tarkistamiseen neljän pilarin laskentaohjelmaa, joka sisältää pituusastefunktion. Joskus tarkkuuden puute voi tuottaa myös virheellisen päivän, kuukauden ja vuoden, jos tunti on vuorokauden, kuukauden tai vuoden rajalla.
Erityisongelman aiheuttaa rotan tunti, jonka ensimmäinen puolisko osuu edelliselle päivälle. Nykyään varsinkin lännessä jotkut ihmiset tulkitsevat tämän niin, että myös vuorokausi alkaa klo. 23. Tämä ei ole kuitenkaan alkuperäinen kiinalainen tapa vaan vuorokausi alkaa klo. 00.00 eli keskiyöllä. Niinpä käytännössä rotan tunti jakautuu kahdelle vuorokaudelle.
Tunti edustaa ihmisen kaikkein sisintä, joka pyritään enimmäkseen pitämään piilossa muilta. Seksi ja lapset kuuluvat sen piiriin.
Kellonajat (todellista paikallista aikaa):
Viisi elementtiä ja eläimet
Perusteellisemmissa horoskoopeissa otetaan huomioon myös eläimeen liittyvän taivaallisen rungon elementti. Jokainen eläin saa järjestyksessä puu-, tuli-, maa-, metalli- ja vesimääritteen. 2008 on maarotan vuosi, 2020 on metallirotan vuosi, 2032 vesirotan vuosi jne. Rungon elementti vaikuttaa eläimen luonteeseen.
Elementtien ominaisuuksista mainittakoon: Metalli: itsenäinen, itsepäinen, itsekäs, lujaluonteinen. Vesi: huomaavainen, delegoija, suoriutuja. Puu: organisoija, luotettava, sitkeä, täsmällinen. Tuli: impulsiivinen, aktiivinen, energinen, itsekäs. Maa: vakaa, älykäs, organisoija, järjestelmällinen, ahkera.
Eläinten suhteet
Eläinten keskinäiset sopusointuiset tai ristiriitaiset suhteet johdetaan eläimiä vastaavien maallisten oksien suhteista.
'''Liitot eli "rakastavaiset"
Kolmoisliitot eli "ystävät"
Yhteenotot eli "viholliset"
Paliskuntain yhdistys
Paliskuntain yhdistys on paliskuntien muodostama hallinnollinen elin, jonka tarkoituksena on toimia paliskuntien yhdyssiteenä.
Tehtävät
Yhdistyksen tehtävät:
Lisäksi Paliskuntain yhdistys julkaisutoimintaa, esimerkiksi Poromies –lehti on yhdistyksen julkaisema.
Jani Väänänen
Jani Väänänen (s. 20. maaliskuuta 1980 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän osasi pelata myös keskellä. Väänänen pelasi urallaan SM-liigassa yhteensä 35 runkosarjaottelua tehopistein 2+2=4 ja hän voitti Suomenmestaruuden Turun Palloseurassa vuonna 1999. Väänästä pidettiin nuorena varsin lupaavana pelaajana, mutta hän ei sittemmin kuitenkaan tehnyt pidempää uraa SM-liigassa, vaan loi sen pääasiassa Mestiksessä.
Seuraura
Väänänen on Kalevan Pallon kasvatti. Hän voitti kaudella 1995–1996 koko C-nuorten SM-sarjan piste- ja maalipörssin tehoilla 46+31=77. Väänänen voitti kauden päätteeksi C-nuorten Suomenmestaruuden. Kauden 1996–1997 päätteeksi hän voitti B-nuorten SM-hopeaa. Kaudeksi 1997–1998 17-vuotias Väänänen siirtyi Turun Palloseuran A-nuoriin. Hän voitti kauden päätteeksi A-nuorten Suomenmestaruuden. Kaudella 1998–1999 Väänänen oli 16 osumallaan joukkueen toiseksi paras maalintekijä Mika Suoraniemen ja Kimmo Hapon kanssa. Hän voitti kauden päätteeksi A-nuorten SM-pronssia. Väänänen debytoi kauden aikana myös TPS:n SM-liigajoukkueessa, jossa hän pelasi 21 runkosarjaottelua tehden kaksi maalia. Väänänen ei saanut peliaikaa pudotuspeleissä, mutta hän voitti riittävän runkosarjaottelumäärän turvin kauden päätteeksi Suomenmestaruuden.
Alkukauden 1999–2000 Väänänen pelasi suurimmaksi osaksi TPS:n A-nuorissa. Hän sai seuran SM-liigajoukkueessa tililleen neljä runkosarja- ja kaksi EHL-ottelua. Väänänen voitti EHL-pronssia. Kesken kauden hän siirtyi kuitenkin ensin I-divisioonajoukkue KJT:hen, josta Väänänen jatkoi viiden ottelun jälkeen loppukaudeksi saman sarjan TuToon. Hän teki kauden aikana I-divisioonassa yhteensä 24 runkosarjaottelussa tehot 10+6=16 ja kuudessa playoff-ottelussa 1+1=2. Kaudeksi 2000–2001 Väänänen siirtyi Mikkelin Jukureihin pelaamaan I-divisioonan tilalle perustettua Mestistä. Hän löi itsensä läpi kakkossarjatasolla ja voitti joukkueen sisäisen pistepörssin tehoilla 20+30=50, joilla Väänänen sijoittui koko Mestiksen pistepörssissä kolmanneksi. Hän voitti myös koko sarjan tehotilaston lukemalla +30. Väänänen valittiin kauden päätteeksi Mestiksen ensimmäiseen tähdistökentälliseen.
Kaudeksi 2001–2002 Väänänen siirtyi SM-liigajoukkue Porin Ässiin. Hän jäi joukkueessa kuitenkin pieneen rooliin ja pelasi kymmenen runkosarjaottelua ilman tehopisteitä, kunnes marraskuussa 2001 seura lainasi Väänäsen Timo Salosen hankinnan myötä loppukaudeksi kasvattajaseuraansa Kalevan Palloon, Mestikseen. Hän voitti kauden päätteeksi Mestis-pronssia. Väänänen jatkoi KalPassa myös kaudella 2002–2003. Hän oli kauden jälkeen pitkään ilman sopimusta, kunnes Väänänen siirtyi syyskuussa 2003 Suomi-sarjajoukkue Warkiksen vahvuuteen. Hän teki siellä kahdessa ottelussa peräti tehot 5+3=8, kunnes Väänänen palasi lokakuussa aluksi toistaiseksi voimassa olevalla sopimuksella Jukureihin. Hän jakoi 12 osumallaan joukkueen sisäisen maalipörssin kolmannen sijan Tomi Lindforsin kanssa. Väänänen voitti kauden päätteeksi Mestis-hopeaa. Väänänen jatkoi Jukureissa myös kauden 2004–2005.
Kesällä 2005 Väänänen haki pelipaikkaa ulkomailta ja hän oli siirtymässä kaudeksi 2005–2006 Valko-Venäjälle. Väänäsen siirto kuitenkin kariutui ja hän siirtyi jatkamaan Mestis-uraansa Jokipoikiin. Kolmen siellä vietetyn vuoden jälkeen Väänänen siirtyi kaudeksi 2008–2009 Savonlinnan Pallokerhon riveihin. Hän oli tehoilla 10+13=23 joukkueen kolmanneksi paras pistemies Kalle Konstin ja Jan-Mikael Järvisen kanssa.
Väänänen siirtyi kaudeksi 2009–2010 II-divisioonajoukkue Outokummun Kiekkoon. Hän voitti joukkueen sisäisen piste-, maali- ja syöttöpörssin tehoilla 31+39=70. Kesällä 2010 Väänänen haki kahden vuoden jälkeen try-outin kautta pelipaikkaa Jokipoikien Mestis-joukkueesta, mutta hän jäi kuitenkin ilman jatkosopimusta ja palasi kaudeksi 2010–2011 OoKoon joukkueeseen. Väänänen oli joukkueen paras pistemies, maalintekijä ja syöttäjä tehoilla 32+30=62. Hän sijoittui koko II-divisioonan maalipörssissä toiseksi edellään vain Urhon Antti Temonen ja jakoi pistepörssin neljännen sijan KieHan Petri Hellan kanssa. Pudotuspeleissä Väänänen oli OoKoon paras pistemies ja maalintekijä tehoilla 7+3=10. Kaudella 2011–2012 hän jatkoi II-divisioonapelejään Kontiolahden Kajastuksen joukkueessa. Väänänen toimi joukkueen varakapteenina. Hän oli tehoilla 17+34=51 Kajastuksen paras maalintekijä ja toiseksi paras pistemies Sami Puruskaisen jälkeen.
Maajoukkueura
Väänänen pelasi alle 20-vuotiaiden MM-kilpailuissa vuosina 1999 ja 2000 sekä alle 18-vuotiaiden EM-kilpailuissa vuonna 1998, jolloin hän voitti hopeaa. Yhteensä Väänänen on pelannut 37 nuorten ja 55 poikien maaottelua.
SPARC
SPARC (Scalable Processor ARChitecture) on RISC-suoritinarkkitehtuuri, jonka kehitti alun perin 1985 Sun Microsystems. SPARCin oikeudet on siirretty 1989 perustetulle SPARC International, Inc. -yhtiölle, joka markkinoi SPARCia ja suorittaa hyväksymistestauksia. SPARC on täysin avoin: useat valmistajat ovat lisensoineet sen ja valmistavat SPARC-yhteensopivia suorittimia. Näihin valmistajiin kuuluvat Sun Microsystemsin lisäksi Texas Instruments, Cypress Semiconductor ja Fujitsu. pienoiskuva|Ultra SPARC II -suoritin.
Mark McCumber
Mark Randall McCumber (s. 7. syyskuuta 1951) on yhdysvaltalainen golfaaja. Hän saavutti PGA Tourilla kymmenen voittoa vuosina 1979–1994 ja osallistui myös Ryder Cupiin.
SPARC
SPARC-suorittimia käytettiin aluksi työasemissa, mutta nykyään niitä käytetään myös suurissa moniprosessorikoneissa, joita Sun ja Fujitsu ovat suunnitelleet, sekä supertietokoneissa kuten K computer.
Mark McCumber
Paitsi golfaajana, McCumber on työskennellyt golfratojen suunnittelijana. Hän kuuluu Jehovan todistajiin.
SPARC
SPARC-käskykannasta on useita versioita. Ensimmäiset suorittimet perustuivat version 7 määrittelyyn, myöhemmät versioon SPARCv8 ja 64-bittiseen versioon SPARCv9. Aikaisempia 32-bittisiä SPARC-suorittimia olivat Sunin microSPARC ja SuperSPARC, Fujitsu Microelectronicsin TurboSPARC ja Ross Technologyn HyperSPARC. 64-bittisiä suorittimia ovat Sunin UltraSPARC ja Fujitsun SPARC64.
SPARC-suorittimesta on olemassa vapaa toteutus LEON2, jonka VHDL-lähdekoodi on lisensoitu LGPL-lisenssillä. LEON2:n vikasietoisuusmalliin perustuu myös Atmelin säteilysuojattu AT697F. Lisäksi SPARC-suorittimia on kehittänyt venäläinen MTšST. Myös Kiinan kansanarmeijan teknologiayliopisto on kehittänyt oman FeiTeng-1000-suorittimensa OpenSPARCin pohjalta.
Tarik O’Regan
Tarik Hamilton O'Regan (s. 1. tammikuuta 1978 Lontoo) on brittiläis-yhdysvaltalainen säveltäjä.
SPARC
Sunin UltraSPARC-suorittimet ja Fujitsun SPARC64 V ja uudemmat toteuttavat lisäksi SIMD-laajennukset, jotka tunnetaan nimellä VIS (Visual Instruction Set).
Tarik O’Regan
O'Regan oppi nuotinluvun verrattain myöhään, 13-vuotiaana. Hän valmistui Oxfordin Pembroke Collegesta vuonna 1999 ja jatkoi sävellysopintoja muiden muassa Robin Hollowayn johdolla Cambridgen Corpus Christi Collegessa. Opiskeluaikoinaan hän muun muassa kirjoitti säännöllisesti levyarvosteluja The Observer -lehteen. O'Regan saavutti varhaista menestystä, kun vuoden 2002 aikana London Sinfonietta kantaesitti hänen teoksensa Cliches (2000) ja BBC:n sinfoniaorkesteri teoksen The Pure Good of Theory (2000). Vuonna 2003 hän sai Corpus Christi Collegen säveltäjäresidenssin. Vuonna 2004 O'Regan muutti New Yorkiin. Hänellä oli Yhdysvalloissa stipendiaatit Columbian ja Harvardin yliopistoissa. Vuonna 2005 O'Regan sai British Composer Awardin (nyk. Ivors Composer Award) vokaaliteoksellaan Sainte (2002). Toinen British Composer Award hänelle myönnettiin vuonna 2007 teoksesta Threshold of Night. Teoksen mukaan nimetty Harmonia Mundin levy toi säveltäjälle kaksi Grammy-ehdokkuutta vuonna 2009. Proms-debyyttinsä O'Regan teki vuonna 2010, jolloin Royal Philharmonic Orchestra esitti hänen teoksensa Latent Manifest. O'Reganin saamien nimitysten ja kunnianosoitusten joukossa on ollut myös esimerkiksi valinta Yaddo-taiteilijayhteisön johtokuntaan vuonna 2017.
SPARC
Historia
1970- ja 1980-luvun vaihteessa oli käynnissä kolme projektia pienennetyn käskykannan suorittimen kehittämiseksi: IBM 801, Berkeley RISC ja Stanford MIPS. Berkeleyn projektia johtivat David Patterson ja Carlo H. Sequin, joista jälkimmäinen esitti termin ”RISC”.
Tarik O’Regan
Vuonna 2011 kantaesitettiin Royal Opera Housessa O'Reganin ensimmäinen ooppera, Heart of Darkness. Vuonna 2016 Alankomaiden kansallisbaletissa sai kantaesityksensä hänen ensimmäinen täysimittainen balettinsa, Mata Hari. O'Reganin musiikkiin ovat vaikuttaneet muiden muassa hänen irlantilais- ja arabijuurensa sekä jazz- ja rocktyylit. Sävellykset ovat usein olleet tonaalisia tai modaalisia, ja niissä on esiintynyt minimalistisia aineksia. Erityisen runsaasti O'Reganin tuotantoon kuuluu kuoroteoksia. Pohjois-Afrikan musiikkiperinteet ovat kuuluneet sellaisista teoksista kuin rai-genren mukaan nimetty Rai (kamariteos, 2006; orkestroitu versio, 2011) ja ud-luutulle sekä orkesterille sävelletty konserttotyyppinen Corsair (2014).
SPARC
Historia
Suorittimen kehitys alkoi vuonna 1984 Berkeleyn yliopiston esittämän RISC-käsitteen pohjalta. Berkeleyssä kehitettiin vuosien 1980 ja 1982 välisenä aikana RISC I ja RISC II -suunnitelmat, joiden pohjalta SPARC kehitettiin Sun Microsystemsillä. Vuonna 1986 julkaistiin SPARC V7 -käskykanta ja ensimmäinen arkkitehtuurin mukainen suoritin toteutetaan.
Ensimmäinen versio oli minimalistinen ilman kokonaislukujen kerto- ja jakolaskua, mutta 10 miljoonan käskyn nopeudella se oli noin kolme kertaa nopeampi kuin sen ajan CISC-suorittimet.
Vuonna 1989 SPARC International perustetaan ja SPARC-arkkitehtuurista tulee avoin standardi. Vuonna 1990 julkaistaan SPARC V8 -määrittely ja vuonna 1993 julkaistaan SPARC V9 -määrittely. SPARC V8 on 32-bittinen lineaarisella muistiavaruudella. SPARC V9 on 64-bittinen.
Alkuperäinen määrittely oli 32-bittiselle suorittimelle, mutta 64-bittisiä superskaalarisia versioita suunniteltiin ja toteutettiin kuten Texas Instrumentsin SuperSparc (1992). Sunin ja Texas Instrumentsin UltraSPARC (1995) sekä Fujitsun SPARC64 paransivat suorituskykyä merkittävästi.
Sunilla oli aluksi käytössä sekä Motorola 68000 -sarjaan ja Intel 80386 -suorittimeen perustuvia tietokoneita. Nämä korvaamaan Sun kehitti SPARC-suorittimen, joka oli ensiksi käytössä vuonna 1987 julkaistussa VME-väyläisessä Sun-4 -tietokoneessa. Vuonna 1989 Sun julkaisi SBus-väylää käyttävän SPARCstation 1 -työaseman, joka oli kolme kertaa nopeampi kuin Sun-3 jonka se korvasi.
Vuonna 1995 julkaistu Sun Ultra 1 oli ensimmäinen 64-bittistä UltraSPARC-suoritinta käyttävä tietokone.
Vuonna 2002 julkaistu SPARC Joint Programming Specification (SPARC JPS1) sisältää yhteisiä määrittelyitä SPARC V9 toteutuksille, joita ovat Fujitsun SPARC64 V ja Sunin UltraSPARC III. Seuraavana vuonna julkaistu SPARC JPS2 sisältää SPARC64 VI ja UltraSPARC IV yhteiset määrittelyt.
Vuonna 2006 Sun ilmoitti UltraSPARC T1 ja T2 -mallien lähdekoodin julkaisemisesta, joka on julkaistu GPLv2-lisenssillä nimellä OpenSPARC.
Epäjärjestyksessä suorittaminen tuli mukaan Oraclen julkaisemaan SPARC S3 -ytimeen perustuvaan vuoden 2011 SPARC T4 -malliin. SPARC T4, T5 ja M5 malleissa oli superskalaarinen suoritus, kahdeksan säiettä suoritinydintä kohden sekä useita ytimiä prosessoria kohden.
Ominaisuudet
SPARC on load-store-arkkitehtuuri, jossa ei ole suoraan muistiviittauksia. Load-store käskykanta käyttää erillisiä käskyjä muistin käsittelyyn kun taas register-memory -arkkitehtuurissa se voi olla osana muuta käskyä.
Käskykannassa on ikkunoidut rekisterit, joka tarjoaa suuren määrän rekistereitä. Suorittimessa voi olla 52:sta 524:ään yleiskäyttöistä rekisteriä, joista ohjelmoijalla on 32 käytettävissä. Ikkunoinnilla rekistereissä on kolmea tyyppiä: syöterekisterit, joissa ovat argumentit; paikalliset rekisterit, joissa ohjelmoija voi säilöä haluamaansa tietoa; tulosterekisterit. SPARC-suorittimessa on tyypillisesti 128 tai 144 kokonaislukurekisteriä, joista kerralla on 32 saatavilla: 8 rekisteriä on ”globaalia” kun taas loput käytetään 16 rekisterin liukuvan ikkunan mukaan funktiokutsujen yhteydessä. Ylimmät ja alimmat 8 rekisteriä jaetaan parametrien välittämiseen ja palauttamiseen ja kutsujen jälkeen ikkuna liikkuu takaisin ylös. Tämä mahdollistaa funktiokutsujen tekemisen yhdessä kellojaksossa. SPARC on määrittely, josta on erilaisia toteutuksia, joissa rekisteripino voi olla suurempi tai pienempi tarpeen mukaan.
Käskykannassa on vain 72 peruskäskyä. Arkkitehtuuri optimoi haarautumisen käyttämällä viivästymistä. Haaratumiskäskyjä varten on viivepaikka: käsky, joka asetetaan haarautumisen jälkeen suoritetaan ennen haarautumista. SPARC V8 oli 32-bittinen ja SPARC V9 on 64-bittinen, jossa on myös lisää rekistereitä ja lisää rinnakkaisuutta sekä uusia käskyjä.
Vuonna 2005 julkaistu Sunin UltraSPARC T1 -suoritin (koodinimeltään Niagara) pystyi monisäikeistykseen (Simultaneous multithreading; SMT) ja ajamaan neljää säiettä yhtäaikaisesti per ydin. Lisäksi yhteen suorittimeen sai 4, 6 tai 8 suoritinydintä, jolloin yksi suoritin pystyi ajamaan 32 säiettä yhtäaikaisesti 8 ytimen mallilla.
Malleja
SPARC käskykannasta on eri valmistajilla eri tuotenimiä joita ovat mm.:
SPARC-käskykantaan perustuva LEON-sarja on Euroopassa suosittu avaruuskäyttöön soveltuva suoritin.
Kávouras (Antíparos)
Kávouras eli Epáno Fýra (Επάνω Φύρα, myös Áno Fyrá, Άνω Φυρά) on pieni Kreikan saari, joka kuuluu Kykladien saariryhmään ja sijaitsee Antíparoksen saaren pohjoispuolella. Saaren pinta-ala on noin 0,27 neliökilometriä ja se on asumaton (vuonna 2011). Hallinnollisesti Kávouras kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Kávouraksen saari eli Epáno Fýra (”Ylempi Fýra”) sijaitsee Antíparoksen pohjoiskärjen ja Diplón saaren eli Káto Fýran (”Alempi Fýra”) pohjoispuolella länteen Pároksesta. Monissa lähteissä Kávouraksen ja Diplón eri nimissä esiintyy sekaannusta, ja nimet on yhdistetty toisiinsa ja merkitty karttoihin eri tavoin.
Páno Plátres
Páno Plátres, usein vain Plátres (Πλάτρες), on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 239 (2011).
pienoiskuva|vasen|Páno Plátresin Panagía (Neitsyt Maria) Faneroménin kirkko. Páno Plátres sijaitsee etelään Tróodos-vuorilta, noin 25 kilometriä pohjoisluoteeseen Limassolista ja 45 kilometriä lounaaseen pääkaupungista Nikosiasta. Kylän nimi tulee kreikan kielen sanasta platía, joka tarkoittaa tasankoista aluetta. Alkuosa viittaa siihen, että kyseessä on Ylempi Plátresin kylä; Alempi Plátres eli Káto Plátres sijaitsee noin kaksi kilometriä lounaaseen. Turistien suosima Páno Plátres on kylistä suurempi, ja siksi juuri se tunnetaan yleensä vain nimellä Plátres.
Páno Plátres on Kyproksen vuoriston suosituimpia ja tunnetuimpia turistikohteita. Sen vanha rakennuskanta on brittiläisvallan aikaisia huviloita, ja myös uudemmat rakennukset on tehty samaan tyyliin. Kylästä lähtee useita vaellusreittejä.
Krystallomantia
right|thumb|180px|[[John William Waterhouse, The Crystal Ball, 1902]]
Japanin alle 20-vuotiaiden jääkiekkomaajoukkue
Japanin alle 20-vuotiaiden jääkiekkomaajoukkue edustaa Japania jääkiekon nuorten maailmanmestaruuskilpailuissa.
Krystallomantia
Krystallomantia tarkoittaa tulevaisuuden tai muiden salattujen asioiden katsomista kristallipallon tai muiden heijastavien tai läpikuultavien välineiden kuten kristallin, kivien, lasin, peilin, Clauden peilin, veden, tulen tai savun avulla. Nimen loppuosa "mantia" tulee kreikan sanasta "manteia", joka tarkoittaa ennustusta.
Krystallomantiaa on käytetty useissa kulttuureissa tarkoituksena selvittää menneisyyden, nykyisyyden tai tulevaisuuden tapahtumia. Kulttuurista ja käytetystä välineestä riippuen vastauksen on katsottu tulevan joko jumalalta, hengiltä, paholaiselta tai alitajunnasta. Druidit olivat eräitä varhaisimpia krystallomantian harjoittajia. Myöhemmin krystallomantiaa ovat käyttäneet muun muassa Nostradamus ja John Dee.
Polle Koninkaulus
Polle Koninkaulus on Disneyn hevosta muistuttava eläinhahmo, jolla on länget kaulassa ja joka on usein nähty yhdessä Helunan kanssa. Polle on Hessun ja Mikin ystävä. Polle jäi jopa pitkäksi aikaa kokonaan pois sarjakuvista, kun Heluna esiintyi Hessun tyttöystävänä. Nykyään Polle esiintyy myös televisio-ohjelmissa, esimerkiksi Mikin klubissa ja Klassisissa piirretyissä. Ennen Hessun vakiintumista Polle esiintyi melko usein Mikki Hiiren apurina erilaisissa seikkailuissa. Tosin Polle on aina ollut Disneyn sarjakuvissa lähinnä sivuhenkilön roolissa. Hän on luonteeltaan iloinen ja melko kätevä käsistään. 2000-luvun puolella Pollesta on ryhdytty muotoilemaan puoli-ilkeää humoristia, joka tekee joskus omille silmille pärskähtäviä ilkeitä piloja – hän esimerkiksi naamioituu puhuvaksi postilaatikoksi, joka heittää sisäänsä pudotetut kirjeet silppuna takaisin.
Liste der Bewohner Entenhausens
Barney Rosenzweig
pienoiskuva|Barney Rosenzweig vuonna 1991 yhdessä vaimonsa [[Sharon Glessin kanssa.]] Barney Rosenzweig (s. 23. joulukuuta 1937 Los Angeles) on yhdysvaltalainen televisiotuottaja, joka tunnetaan pääasiassa sarjasta Cagney & Lacey (1982–1988). Hän on ollut vuodesta 1991 naimisissa sarjan päänäyttelijän Sharon Glessin kanssa.
Rosenzweig valmistui Etelä-Kalifornian yliopistosta valtiotieteen oppiarvolla vuonna 1959. Hänet on palkittu kahdella Emmy-palkinnolla. Hänen muistelmateoksensa Cagney & Lacey...and Me julkaistiin vuonna 2007.
Geiá sou María
Geiá sou María (, usein Yassou Maria, suomeksi ”Hei Maria”) on kreikkalaisen laulaja Sarbelin kappale, jonka hän esitti vuoden 2007 euroviisuissa. Koska Kreikka oli edellisenä vuonna päässyt kymmenen parhaan joukkoon, laulu oli suoraan loppukilpailussa, jossa se esiintyi kymmenentenä. Kappale sai 139 pistettä ja pääsi sijalle 7. Se sai 12 pistettä Bulgarialta ja Kyprokselta.
Paini kesäolympialaisissa 1976 – kreikkalais-roomalaisen painin 57 kg
Kreikkalais-roomalaisen painin sarjaan 57 kg Montrealin olympiakisoissa 1976 osallistui 17 painijaa, jokaisen edustaessa eri maata. Kilpailusta putosi kun kilpailija sai 6 miinuspistettä täyteen tappioon päättyneessä ottelussa. Miinuksia tuli tappiosta 3–4. Voitosta seurasi 0–1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin Maurice Richard Arenassa 20.–24. heinäkuuta.
Sharon Gless
thumb|right|Sharon Gless Sharon Marguerite Gless (s. 31. toukokuuta 1943 Los Angeles) on yhdysvaltalainen näyttelijä. Hänellä on irlantilaisia sukujuuria.
Glessilla on ollut pitkäaikaisia rooleja useissa suosituissa televisiosarjoissa, joista tunnetuimpia ovat Cagney & Lacey (1982–1988) ja Älä kerro äidille 2 (Queer as Folk 2) (2000–2005). Vuonna 2007 hän aloitti sarjassa Burn Notice.
Gless on esiintynyt myös elokuvissa ja teatterissa, ja hänellä on ollut vuodesta 1995 tähti Hollywood Walk of Famella. Hän on voittanut kaksi Emmy-palkintoa ja kaksi Golden Globea. Hän meni 4. toukokuuta 1991 naimisiin tuottaja Barney Rosenzweigin kanssa.
Glessin naispuolinen ihailija kiusasi suosikkinäyttelijäänsä 1980-luvulta saakka häirikköviesteillä; vuonna 1990 sama nainen tunkeutui käsiaseen kanssa Glessin kotiin, mutta näyttelijätär ei ollut paikalla. Ilmeisesti murtautujan aikomuksena oli ollut tehdä itsemurha Glessin nähden. Murtautuja tuomittiin kuuden vuoden vankeusrangaistukseen.
Gary Anderson (dartsinpelaaja)
pienoiskuva|Gary Anderson vuonna 2016. Gary Anderson (22. joulukuuta 1970 Musselburgh, Britannia) on skotlantilainen dartsinpelaaja. Anderson on lajin kaksinkertainen maailmanmestari (2015, 2016).
Ura
Anderson aloitti ammattilaisuransa BDO-järjestössä vuonna 2000 ja eteni BDO:n maailmanmestaruusturnauksessa parhaimmillaan vuonna 2002 välieriin. Vuosina 2007–2008 Anderson menestyi World Darts Trophy ja Grand Slam of Darts -turnauksissa päihittäen monia PDC-järjestön sen ajan kärkipelaajia. Vuoden 2009 BDO:n MM-kisojen puolivälierissä kärsityn tappion jälkeen turhautunut Anderson päätti muutaman kuukauden harkinnan jälkeen liittyä PDC-organisaatioon.
Anderson eteni 2011 toisella yrittämällään PDC:n maailmanmestaruusturnauksen finaaliin hävittyään Adrian Lewisille erin 5–7. Myöhemmin samana vuonna Anderson voitti arvostetun Premier League Darts -liigan. Saman vuoden syyskuussa Andersonin veli kuoli 35-vuotiaana sydänkohtaukseen, ja vain runsas puoli vuotta myöhemmin maaliskuussa 2012 kuoli hänen isänsä.
Parin heikomman kauden jälkeen Anderson palasi huipulle vuonna 2014 voitettuaan Players Championship Finals -turnauksen ja seuraavan vuoden tammikuussa ensimmäisen maailmanmestaruutensa. Menestys jatkui vuoden 2015 Premier League -voitolla, ja 2016 Andersonista tuli kolmas pelaaja Phil Taylorin ja Adrian Lewisin jälkeen, joka pystyy voitokkaasti puolustamaan PDC:n MM-titteliä.
Andersonista tuli 2017 kolmas pelaaja Taylorin ja Dennis Priestleyn jälkeen, joka etenee kolmesti peräkkäin PDC:n MM-finaaliin. Michael van Gerwen osoittautui loppuottelussa kuitenkin vahvemmaksi erävoitoin 3–7. Tässä turnauksessa Anderson heitti 71 kappaletta 180 pisteen heittoja, mikä tulos on voimassa oleva turnausennätys.
Sedini
Sedini on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 339 asukasta (vuonna 2016) ja sen pinta-ala on 40,51 neliökilometriä. Se sijaitsee 350 metrin korkeudella merenpinnan yläpuolella.
Billy Gilmour (jalkapalloilija)
pienoiskuva|Billy Gilmour joulukuussa 2018. Billy Clifford Gilmour (s. 11. kesäkuuta 2001 Irvine) on skotlantilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän edustaa Englannin Valioliigassa pelaavaa Brighton & Hove Albionia.
Gilmour pelasi skotlantilaisseura Rangersin junioreissa vuoteen 2017, jolloin hän siirtyi lontoolaiseen Chelseaan. Edustusjoukkueeseen hän pääsi kaudella 2019–2020, jolloin hän pelasi Valioliigassa kuusi ottelua, FA Cupissa kolme ottelua ja liigacupissa kaksi ottelua. Kaudella 2020–2021 hän pelasi viisi valioliigaottelua, neljä FA Cupin ottelua ja kaksi Mestarien liigan ottelua. Kauden 2021–2022 hän pelasi lainalla Norwich Cityssä, jossa hänelle kertyi 24 Valioliigan, kaksi FA Cupin ja kaksi liigacupin ottelua. Hän siirtyi syyskuussa 2022 Brighton & Hove Albioniin, jossa hän pelasi 14 Valioliigan ja kaksi liigacupin ottelua sekä yhden FA Cupin ottelun kaudella 2022–2023..
Luontolive
Luontolive on selainpohjainen verkkopalvelu, joka sisältää lapsille suunnattuja luontovideoita ja -tehtäviä, jotka tukevat laaja-alaista oppimista. Luontolive-yritys tuottaa myös livekuvaa luonnosta ja eläimistä sekä tarjoaa eläinten katselutoimintaa. Yrityksen on perustanut vuonna 2016 suomalainen luontokuvaaja sekä luontoyhteysohjaaja Markus Hanhela, joka jatkaa sukunsa perinteikästä ammattia. Isä Martti Hanhela aloitti ammattiluontokuvausuransa vuonna 1975.
Tia Hellebaut
Tia Hellebaut (alk. Van Haver, s. 16. helmikuuta 1978 Antwerpen) on belgialainen entinen korkeushyppääjä ja yleisurheilun moniottelija. Hellebautin päälaji ennen korkeushyppyä oli seitsenottelu, mutta olkapäävamman vuoksi hän joutui vaihtamaan lajia.
Hellebaut sijoittui Edmontonin MM-kilpailuissa 2001 seitsenottelussa 14:nneksi ja Budapestin sisäratojen MM-kilpailuissa 2004 viisiottelussa viidenneksi. Hän oli korkeushypyssä kahdestoista Ateenan olympialaisissa 2004 ja kuudes Helsingin MM-kilpailuissa 2005. Hän voitti korkeushypyssä kultaa vuoden 2006 Euroopan-mestaruuskilpailuissa Göteborgissa tuloksella 203 ja vuoden 2007 yleisurheilun sisäratojen EM-kilpailuissa Birminghamissa Belgian ennätystuloksella 205.
Hellebaut teki viisiottelun kaikkien aikojen viidenneksi parhaan tuloksen vuonna 2007, mutta päätti olla kilpailematta sisäratojen Euroopan-mestaruuskilpailuissa sairauden takia ja keskittyä korkeushyppyyn. Osakan MM-kilpailuissa 2007 hän sijoittui korkeushypyssä 14:nneksi. Talvella 2008 hän voitti Valencian MM-hallikisoissa viisiottelun maailmanmestaruuden pistein 4867. Pekingin olympialaisissa 2008 Hellebaut voitti kultaa korkeushypyssä. Hän voitti ensimmäisenä naisena Kroatian Blanka Vlašićin sitten kesäkuun 2007. Voittotulos oli Belgian ennätys 205 cm, jonka Hellebaut ylitti ensimmäisellään ja Vlašić toisellaan. Hellebautin kulta oli ensimmäinen belgialaisen yleisurheilijan olympiavoitto sitten Tokion olympialaisten 1964 jolloin estejuoksija Gaston Roelants voitti olympiakultaa.
Joulukuussa 2008 Hellebaut ilmoitti olevansa raskaana ja lopettavansa uransa. Lapsen isä on Hellebautin elämänkumppani Wim Vandeven, joka on myös valmentanut Hellebautia pitkään. Hellebaut synnytti ensimmäisen lapsensa kesäkuussa 2009.
Helmikuussa 2010 Hellebaut ilmoitti tekevänsä paluun ja tavoittelevansa olympiavoittonsa puolustamista Lontoon olympialaisissa 2012. Barcelonan EM-kilpailuissa 2010 hän sijoittui viidenneksi tuloksella 197 cm. Hän oli raskaana Barcelonassa kilpaillessaan ja synnytti toisen lapsensa helmikuussa 2011. Kesällä 2011 hän kertoi jatkavansa uraansa ja tavoittelevansa edelleen pääsyä Lontoon olympialaisiin. Istanbulin sisäratojen MM-kilpailuissa 2012 hän oli viides tuloksella 195 cm. Hän sijoittui viidenneksi myös Lontoon olympialaisissa tuloksella 197.
Göteborgin sisäratojen EM-kilpailuissa 2013 hän sijoittui kahdeksanneksi tuloksella 187 cm. Kisojen jälkeen hän ilmoitti lopettavansa kilpauransa.
Used & Abused... In Live We Trust
Used and abused... In live we trust on ruotsalaisen melodista death metalia soittavan In Flamesin live-DVD vuodelta 2005.
DVD:n on ohjannut, kuvannut ja tuottanut Patric Ullaeus.
Jester TV Universal Access
Sisältää yhtyeen haastatteluita, ylimääräistä live-materiaalia ja videoiden tekoa.
Kallankarit
Kallankarit eli Maakalla ja Ulkokalla sijaitsevat Perämeressä 16 kilometriä mantereelta Kalajoen kaupungin edustalla. Saarilla on yhä kalastajien tukikohta, ja kesäisin ne ovat suosittuja matkailukohteita.
Kallankarien erikoisuus on niiden luonnon lisäksi saarten itsehallinto, jonka "ylintä päätäntä- ja tuomiovaltaa" käyttää karikokous. Itsehallinto on peräisin Ruotsin vallan ajalta ja pohjautuu kuningas Aadolf Fredrikin vuonna 1771 säätämään hamina-ordningiin, jossa karien hallinto määrätään kalastajien huostaan. Karikokous kokoontuu vuosittain Jaakonpäivää, 25. heinäkuuta, lähinnä olevana sunnuntaina. Maanmittauslaitos on todennut, että saaret omistaa Suomen valtio, mutta kuninkaallisen asetuksen nojalla Maakallan hallinta on luovutettu kalastajille. Oikeudellisesti Kallankarit eivät kuitenkaan kuulu Suomen itsehallinnollisiin yhteisöihin tai organisaatioihin, toisin kuin esimerkiksi Ahvenanmaa.
Maakallan kirkko on sopivalla säällä nähtävissä rannikolta, esimerkiksi Kalajoen hiekkasärkiltä.
Segariu
Segariu on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 205 asukasta (vuonna 2016) ja sen pinta-ala on 16,69 neliökilometriä. Se sijaitsee 129 metrin korkeudella merenpinnan yläpuolella.
Turing-palkinto
Turing-palkinto on vuosittain jaettava palkinto, joka myönnetään tietotekniikkaa merkittävästi kehittäneelle henkilölle. Palkintoa on usein kutsuttu tietotekniikan Nobel-palkinnoksi. Turing-palkintoa on jaettu vuodesta 1966 lähtien. Palkinnon myöntää Association for Computing Machinery -järjestö, ja sitä sponsoroi Google. Palkinnon arvo oli pitkään 250 000 dollaria, mutta nostettiin vuonna 2014 miljoonaan dollariin. Palkinto on nimetty modernin tietojenkäsittelyn uranuurtaja Alan Turingin mukaan.
Luettelo aavikoista
Tämä on luettelo aavikoista. Luettelo ei ole täydellinen, mutta listaa suurimmat ja muuten tunnetut.
Maailman aavikot
thumb|350px|[[Taklimakanin aavikkoa lähellä Jarkandin kaupunkia]] thumb|350px|[[Gobin autiomaata Kiinassa]] thumb|350px|[[Saharan autiomaata Jalussa, Libyassa]] thumb|350px|[[Atacaman aavikkoa Chilessä]]
Via Praenestina
Via Praenestina (lat.; ) oli roomalainen tie, joka kulki Latiumissa Italiassa ja johti Roomasta Praenesteen.
Historia
Via Praenestinan rakentamisaikaa ei tunneta. Itse Praenesteen johtaneen tien on täytynyt olla olemassa jo varhain. Roomalaisena kivettynä tienä se rakennettiin alun perin vain Gabiihin saakka ja tunnettiin nimellä Via Gabina. Tämä nimi esiintyy Liviuksella Rooman tasavallan varhaisaikojen yhteydessä.
pienoiskuva|vasen|pysty=0.9|Via Praenestinan säilynyttä osuutta. Myöhemmin tietä jatkettiin Praenesteen, ja nimi Via Gabina jäi pois käytöstä, niin että sekä Strabonilla että itinerariumeissa koko reitti esiintyy Via Praenestinan nimellä. Tasavallan myöhempinä aikoina Gabii olikin taantunut, kun taas Praeneste oli edelleen tärkeä ja kukoistava kaupunki, mikä selittää nimen vaihtumista.
Eräässä piirtokirjoituksessa mainitaan tiestä vastannut virkamies, joka oli ritarisäätyä.
Reitti
Via Praenestina sai alkunsa Serviuksen muurien Porta Esquilina -portilta. Aurelianuksen muurien läpi tie kulki siitä nimensä saaneesta Porta Praenestinasta, joka tunnetaan nykyisin nimellä Porta Maggiore. Via Labicana erkaantui heti portin jälkeen Via Praenestinasta oikealle. Tämän jälkeen Via Praenestina suuntautui lähes suoraan Gabiihin.
Noin kolmen roomalaisen mailin päässä Roomasta tie ohitti Gordianusten huvilan, jota Julius Capitolinus ylistää ja josta on säilynyt raunioita nykyisessä Torre dei Schiavissa. Ad nonumissa yhdeksän mailin päässä Roomasta tie ylitti pienen joen laakson suurta viaduktia pitkin. Se tunnetaan vielä nykyisinkin nimellä Ponte di Nona. Kolme mailia myöhemmin tie kulki Gabiin ohi.
pienoiskuva|pysty=1.06|Via Praenestinan reitti (violetilla). Merkitty myös [[Via Labicana (punaisella) ja Via Latina (sinisellä).]] Gabiista Praenesteen tie ei ollut aivan yhtä suora, sillä alueella oli paljon rotkoja. Reitti on kuitenkin ollut hyvin näkyvissä, ja monin paikoin on löydetty tien kiveystä, joka oli tehty basalttisesta laavakivestä. Tie kulki varsin suoraan vielä noin viiden mailin matkan Gabiista. Tämän jälkeen se kulki rotkojen poikki lähellä nykyistä Gallicano Nel Lazion kylää ja teki sen kohdalla jyrkän mutkan oikealle, jonka jälkeen se eteni kahden rotkon välistä harjannetta Praenesteen. Siellä tie kulki todennäköisesti lähinnä kaupungin alaosan halki. Tien kiveystä on näkyvissä nykyisen Palestrinan eteläportin Porta del Solen lähellä.
Praenestesta tie jatkui vielä kulkemalla nykyisten Caven ja Palianon kautta, toisin sanoen varsin samaa reittiä kuin nykyinen tie, ja päättyi Anagnian alapuolella sijainneelle tieasemalle nimeltä Compitum Anagninum eli Sub Anagnia. Siellä tie yhdistyi Via Latinaan.
Frank Heinemann
Ura
Heinemann aloitti peliuransa VfL Bochumin kakkosjoukkueessa 1983 ja onnistui murtautumaan seuran edustusmiehistöön 1986. Hän pelasi koko uransa seurassa edustaen sitä 195 Bundesliigaottelussa ja 21 2. Bundesliigaottelussa. Heinemannin uran suurin saavutus Bochumissa oli Saksan cupin finaaliesiintyminen kaudella 1987/88. Eintracht Frankfurt oli tuolloin vahvempi Lajos Détárin maalilla 1–0. Heinemann lopetti pelaajauransa 31-vuotiaana 1996.
Via Praenestina
Reitti
Tien asemapaikat ja niiden väliset etäisyydet olivat Itinerarium Antonini Augustin ja Tabula Peutingerianan mukaan:
Frank Heinemann
Ura
Pelaajauransa jälkeen Heinemann on jatkanut jalkapallon parissa toimien VfL Bochumin organisaatiossa apulaisvalmentajana. Hän on tehnyt yhteistyötä lukuisten eri päävalmentajien kanssa vuodesta 1996 lähtien. Parhaimmillaan Heinemann on ollut mukana luotsaamassa seuraa UEFA Cupiin kahteen otteeseen, 1997 Klaus Toppmöllerin ja 2004 Peter Neururerin kanssa.
Via Praenestina
Reitti
Strabon laski sekä Rooman ja Gabiin että Gabiin ja Praenesten väleiksi 100 stadionia eli 12,5 mailia. Jatko Praenestesta Compitum Anagninumiin esiintyy vain Itinerarium Antonini Augustissa, mutta matka on ollut 24 mailin sijasta todellisuudessa korkeintaan 18 mailia. Näin korjattuna tien kokonaispituus oli 41 mailia eli noin 61 kilometriä.
Frank Heinemann
Ura
33 VfL Bochumissa vietetyn vuoden jälkeen Heinemann nousi syyskuussa 2009, ainakin väliaikaisesti, seuran päävalmentajaksi, kun huonosti alkanut bundesliigakausi toi potkut sveitsiläiselle Marcel Kollerille. Debyyttiottelussaan Heinemann johdatti Bochumin 0–1 vierasvoittoon 1. FC Nürnbergistä. Heinemannin pesti jäi kuitenkin lyhyeksi, kun Heiko Herrlichistä tuli lokakuun lopussa Bochumin uusi päävalmentaja.
Via Praenestina
Reitti
Tien kiveyksestä on löydetty paljon jäänteitä. Myös muutama sen mailipylväs on löydetty. Samoin on löydetty myös tien varrella sijainneita hautoja, joista huomattavimpiin lukeutuvat niin kutsuttu Casa Tonda sekä Monumentum Aureliorum.
Frank Heinemann
Ura
Maaliskuusta 2010 lähtien Heinemann on toiminut VfL Bochumin organisaatiossa nuorisovalmennuksen koordinaattorina. Toukokuussa 2011 hän allekirjoitti kolmivuotisen sopimuksen Hamburger SV:n apulaisvalmentajan tehtävästä. Heinemann toimi HSV:ssä apuvalmentajana Michael Oenningin ja Thorsten Finkin alaisuudessa. Kauden 2012/13 jälkeen hän palasi VfL Bochumiin Peter Neururerin apuvalmentajaksi. Neururerin saatua potkut joulukuun alussa 2014 nousi Heinemann Bochumin päävalmentajaksi. Hän valmensi seuraa toisella päävalmentajapostillaan kuukauden ajan neljässä 2. Bundesliigan ottelussa. Vuoden lopussa hänet korvasi Gertjan Verbeek. Kevätkauden Heinemann toimi Bochumin kykyjenetsijänä, kunnes hänen sopimuksensa seuran kanssa päättyi kesällä 2015.
Oiva Tylli
Oiva Kaleva Tylli (21. helmikuuta 1914 Virolahti – 16. kesäkuuta 1975 Helsinki) oli suomalainen ammunnan olympiaedustaja ja MM-mitalisti.
Frank Heinemann
Ura
Helmikuussa 2019 Heinemannin yhteistyö Meierin kanssa jatkui 3. Ligassa KFC Uerdingenissä. Uerdingenin valuttua sarjataulukossa kohti alempaa keskikastia seitsemän voitottoman ottelun myötä, seurajohto päätyi erottamaan Meierin maaliskuun lopussa ja nosti Heinemannin seuran päävalmentajaksi kauden loppuun ulottuvalla sopimuksella. Huhtikuussa Heinemann palasi apuvalmentajan tehtävään Heiko Vogelin tultua seuran päävalmentajaksi.
Susana Trimarco
Sara Susana del Valle Trimarco de Veron, tai Susana Trimarco (s. 1954) on argentiinalainen ihmisoikeusaktivisti, joka on toiminut ihmiskaupan torjumiseksi. Vuonna 2002 hänen tyttärensä katosi, ja uskottiin että tytär on joutunut kidnapatuksi ja ihmiskaupan uhriksi. Susana vietti monta vuotta etsien hänen tytärtään ja perusti myös säätiön tukemaan seksikaupan uhreja. Osaksi hänen ansiostaan Argentiinan lakiin tuli muutos 2011 jonka mukaan seksuaalisten palveluiden mainostamisen sanomalehdissä ja aikakauslehdissä on kiellettyä.
Oiva Tylli
Tylli edusti Suomea Helsingin kesäolympialaisissa 1952 vapaapistooliammunnassa, jossa hän sijoittui kymmenenneksi. MM-kilpailuissa 1952 hän saavutti pronssia vapaapistoolin joukkuekilpailuissa ja sijoittui kahdeksanneksi henkilökohtaisessa kilpailussa. Hän voitti Pohjoismaiden-mestaruuden ja Ruotsi-maaottelun vapaapistoolilla vuonna 1953.
Susana Trimarco
Elämä
Susana Trimarcon tytär Marita (syntynyt María de los Ángelesissa) siepattiin pääkaupunki Tucumán maakunnassa 3. huhtikuuta 2002. Uskotaan, että hänet oli pakotettu prostituutioon.
Oiva Tylli
Seuratasolla Tylli edusti Keski-Suomen Ampujia ja Upseerien Ampumayhdistystä. Vuonna 1952 hän ampui vapaapistoolilla Suomen-ennätyksen 554. Vuonna 1953 hän saavutti voiton Presidentinkilpailuissa.
Susana Trimarco
Elämä
Susana yrittää etsiä tytärtään esimerkiksi esittämällä prostituoitua. Hän onnistuu vapauttamaan muita naisia joilta vapaus on riistetty, mutta tytärtään hän ei onnistu löytämään.
Joulukuussa 2012, seitsemää miestä ja kuutta naista syytettiin Maritan kidnappauksesta, mutta heidät vapautettiin. 10 henkilöä pidätettiin Maritan kidnappaamisesta joulukuussa 2013.
Luettelo Suomen kunnista perustamisvuoden mukaan
Tämä artikkeli on luettelo Suomen kunnista perustamisvuoden mukaan.
Ennen vuotta 1865 Suomessa oli kunnallishallinto vain kaupungeissa. Maaseudulla kirkkopitäjät huolehtivat myös paikallishallinnon tehtävistä, jotka nykyisin kuuluvat kunnille. Tietoja paikallishallinnosta ennen vuotta 1865 on artikkelissa Luettelo Suomen kirkkopitäjistä. Vuoden 1865 kunnallisasetuksen mukaan maaseudulle oli perustettava kunnat, joiden alueet olivat samat kuin seurakuntien. Kesti useita vuosia ennen kuin kaikkien seurakuntien alueella vastaava kunta oli aloittanut toimintansa, ja toisaalta taas useita kappeliseurakuntia oli vielä vuosikymmenien ajan itsenäistymättä omiksi kirkkoherrakunniksi. Vuoden 1926 kuntajakolaki teki mahdolliseksi muuttaa kuntajakoa maaseudulla kirkollisesta jaotuksesta riippumatta. Luettelossa vuoden 1865 kirkkopitäjäjaon mukaan syntyneiden kuntien kohdalla on esitetty myös kirkkopitäjän perustamisvuosi. Luettelo sisältää myös tiedon siitä, mistä kunnasta tai kirkkopitäjästä kunta muodostettiin.